|  |
| --- |
| Citroën Xantia |
|  |
| Bendra informacija |
| Koncernas | PSA grupė |
| Gamintojas | Citroën |
| Gamybos metai | 1993-2001 |
| Dizaineris (-iai) | Bertone |
| Chronologija |
| Prieš tai | Citroën BX |
| Po to | Citroën C5 |
| Kėbulas ir važiuoklė |
| Klasė | Vidutinio dydžio automobilis |
| Kėbulo tipas (-ai) | 5 durų hečbekas Berline5 durų universalas Break |
| Išdėstymas | FF |
| Variklis ir transmisija |
| Variklis (-iai) | Benzininis:1580 cm³ I41761 cm³ I41761 cm³ 16 vožtuvų I41998 cm³ I41998 cm³ 16 vožtuvų I41998 cm³ Turbo CT I42946 cm³ V6Dyzelinis:1905 cm³ D I41905 cm³ SD I41905 cm³ TD I41997 cm³ HDi I42088 cm³ TD 12 vožtuvų I4 |
| Transmisija (-os) | 5 pavarų mechaninė4 pavarų automatinė |
| Išmatavimai |
| Ratų bazė | 2740 mm (Berline)2740 mm (Break) |
| Ilgis | 4444 mm (Berline)4524 mm (Break) |
| Plotis | 1755 mm (Berline)1755 mm (Break) |
| Aukštis | 1380 mm (Berline)1400 mm (Break) |
| Svoris | 1170 kg – 1496 kg |
| Degalų bako talpa | 65 l |
| Kita informacija |
| Susiję automobiliai | Peugeot 406 |

**Citroën Xantia** – Citroën markės modelis, pradėtas gaminti 1993 m. ir pakeitęs Citroën BX. Xantia pavadinimas kilęs iš graikiško žodžio *Xantos*. kuris reiškia – šviesa. Automobilis buvo gaminamas Bretanėje, Heuliez gamykloje. Xantia priklauso didelių automobilių klasei. Šis Citroën modelis buvo paskutinis, kuris naudojo paplitusią hidraulinę sistemą pakabai, stabdžiams ir vairavimui, kaip sistemos pradininkas Citroën DS.

Evoliucija
----------

Pirmieji planai sukurti Xantia buvo jau 1987 metais, kai ateities modelis buvo vadinamas paprasčiausiai X1. Kai tik Bertone dizainerių siūlymas buvo priimtas, dizaineris Dan Abramson pradėjo gaminti modelį.

**1993 metai**  
Kovo 1 dieną rinkoje pasirodė Xantia Berline hečbekas. Buvo siūlomos trys elektroninio įpurškimo sistemos: Xantia 2.0i 16V 1998 cm³, 155 AG, Xantia 2.0i 1998 cm³, 123 AG ir Xantia 1.8i 1761 cm³, 103 AG. Balandį pristatomos dvi naujos automatinės pavarų dėžės: Xantia 2.0i SX ir Xantia 2.0i VSX, 1998 cm³, 130 AG. Birželį pristatomi du nauji dyzeliniai modeliai: Xantia 1.9D 1905 cm³, 71 AG ir Xantia Turbo D 1905 cm³, 95 AG. Išskyrus pastarąjį ir 1.6i, visi varikliai buvo prieinami su automatinėmis pavarų dėžėmis. Gruodį automobilis aprūpintas SC-MAC sfera, neleidžiančia nusėsti automobiliui, stovint ilgesnį laiko tarpą. Atsirado prabangi vidaus apdaila Exclusive modifikacijoje.

**1994 metai**  
Pasirodo du nauji modeliai: Xantia 1.6i 1580 cm³, 89 AG ir Xantia 1.8i SX su automatine pavarų dėže. Paryžiaus autosalone pristatoma Xantia Prestige specialus modelis. Citroën išleidžia Xantia Activa, pirmą automobilį, kuris posūkiuose nepasvyra, savo revoliucinės SC-CAR polinkių apribojimo sistemos dėka. Po metų gamybos emblema nuo variklio gaubto perkeliama ant radijatoriaus grotelių. Kaip opcija – vairuotojo oro pagalvė.

**1995 metai**  
Metų pradžioje pristatoma Xantia Tentation speciali serija. Birželį pasirodo Xantia Break universalas, kuris pasižymi puikiomis aerodinaminėmis savybėmis, didele bagažine ir stilingu interjeru. Taip pat pasirodo keturi nauji varikliai: Xantia 2.1 Turbo D, Xantia 1.8i 16V, Xantia 2.0i 16V ir Xantia 2.0i Turbo CT. Spalį ribota 24 300 egzepliorių serija išleidžiama Xantia Sensation. Naujas automobilis dažomas keturiomis spalvomis, elektros paketas kaip standartas. Vairuotojo oro pagalvė tampa standartu.

Xantia I vidus
**1996 metai**  
Vasarį išleidžiamas specialus modelis – Xantia Harmonie, kuris orientuotas į jaunus klientus. Rugsėjį 1.9D variklis pakeistas į žemo slėgio turbininį 1.9SD, 75 AG. Kaip opcija keleivio oro pagalvė. Standartine įranga tampa papildomas STOP žibintas.

**1997 metai**  
Sausį atsiranda V6 3.0 24 vožtuvų, 194 AG variklis, kuris buvo montuojamas į Xantia Activa ir Exclusive modelius. Balandį Tentation serija papildoma Xantia Athena versija, kuri siūlo daugybę įrangos už puikią kainą. Birželį Prancūzijoje išleidžiama Xantia LPG. Sukurta 1.8i 16V Tentation bazėje, Xantia tampa pirmu benzininiu/dujiniu automobiliu, siūlomu gamintojo. Gruodį Citroën išleidžia pakeisto stiliaus Xantia. Kėbulo linijos modifikuotos pakeičiant radijatoriaus groteles, o modernus interjeras sujungia eleganciją su aktyvaus ir pasyvaus saugumo priemonėmis. Keleivio pusėje atsiranda oro pagalvė, galiniai žibintai tampa baltai raudoni. Nesiblokuojančių ratų sistema (ABS) tapo standartine.

**1998 metai**  
Spalį pristatoma Xantia 2.0 HDi, 110 AG. Xantia – pirmas PSA grupės modelis, kuriame panaudotas naujos kartos dyzelinis variklis su tiesioginiu įpurškimu.

**1999 metai**  
Xantia LPG aprūpinama mažiau griozdišku spurgos formos kuro baku. Ribota serija išleidžiama Xantia Seduction su specialiu eksterjero ir interjero stiliumi. Birželį pristatoma Xantia 2.0 HDi, 90 AG, kuris pakeitė 1.9 Turbo D. Nustota komplektuoti 2.1 Turbo D. Išleistas milijoninis automobilis.

Citroen Xantia Break
**2001 metai**  
Variklių gama susiaurinama iki trijų modelių: Xantia 1.8i 16V, 112 AG, Xantia 2.0 HDi, 90 AG ir Xantia 2.0 HDi, 110 AG. Spalį baigta gamyba Europoje ir pratęsta Irane. Xantia pakeitė C5.

**2002 metai**  
Spalį baigti pardavinėti Prancūzijoje

Per 8 metus buvo pagaminta 1 216 734 Xantia egzempliorių, iš jų 147 620 Xantia Break.

**Specialūs modeliai**

| Modelis | Gamybos metai |
| --- | --- |
| Xantia Anniversaire | 1994 |
| Xantia Athena | 1997 |
| Xantia Audace | 1996 |
| Xantia Allure | 1996 |
| Xantia Elegance | 1999 |
| Xantia Exclusive | 1995 |
| Xantia Harmonie | 1996 |
| Xantia Meribel | 1994 |
| Xantia Millesime | 1999 |
| Xantia Onyx | 1995 |
| Xantia Pallas | 1998 |
| Xantia Plasir | 1999 |
| Xantia Plus | 2001 |
| Xantia Prestige | 1994 |
| Xantia Seduction | 1998 |
| Xantia Sensation | 1996 ir 1998 |
| Xantia Tentation | 1995 ir 1997 |

Sportas
-------

1993 metais, lenktynininkas Jean Luc Pailler ir Citroën sukūrė Xantia Turbo 4×4. Šis modelis pakeitė BX Turbo 4×4, kuris buvo veržlus Europos ir Prancūzijos ralio kroso čempionatuose. Naująjį automobilį Jean Luc vairavo iki 2000 metais. 1993 metais, su Xantia, jis laimėjo Europos čempionatą ir tris kartus tapo prancūzijos čempionu (1993, 1994 ir 1995 metais), vėliau laimėjo daugiau lenktynių.  
Pradžioje balta Xantia buvo perdažyta ryškiai raudonai. Variklis buvo pritaikytas iš Citroën BX, 1905 cm³ 16V Turbo, 550 AG. 1997 metais galia padidinta iki 650 AG. 1999 metais galia padidinta beveik iki 700 AG. Iki to laiko darbinis tūris padidėjo iki 1998 cm³. 1999 m. buvo perdažyta geltona ir mėlyna spalvomis.  
Laikui bėgant keitėsi ne tik variklis, bet ir išorė. Kėbulas tapo vis platesnis ir platesnis. Hidropneumatinės pakabos elementai buvo pagaminti specialioje Citroën gamykloje.  
Pagrindiniai pakeitimai buvo atlikti 1995 metais. Automobilis pasikeitė išoriškai ir palengvėjo 50 kg. Tai buvo didelis pasiekimas, atsižvelgiant į tai, kad darbinis tūris padidėjo iki 1998 cm³, kuris buvo sunkesnis už buvusį 1905 cm³. Taip pat buvo pakeista pakaba ir hidropneumatinė sistema. Tam, kad sumažinti masę išimtas aukšto slėgio siurblys, akumuliatorius ir hidraulinės sistemos rezervuaras.  
Prieš varžybas automobilio hidraulinė sistema buvo prijungiama prie išorinio siurblio ir tokiu būdu buvo sukuriamas reikiamas slėgis sistemoje. Visos sferos turėjo specialų ryšį viršuje, tam kad būtų reguliuojamas dujų slėgis sferose. Vairo mechanizmui, su stiprintuvu, buvo įmontuotas mažas aukšto slėgio siurblys.  
1999 metais, ralio kroso trasoje atsirado dar viena Xantia vairuojama Gilles Stievenart.

Koncepciniai modeliai
---------------------

* **Xantia Coupe**. Ši, dviejų durų sportinė versija buvo aprūpinta V6 3.0 24 vožtuvų varikliu. Projektas buvo labai geras, bet galiausiai nebuvo numatyta šio modelio gamyba. Buvo kalbama, kad PSA valdyba nepatvirtino šio modelio, nes po kelerių metų buvo išleistas Peugeot 406 dviduris kupė modelis. Buvo pagamintas tik vienas Xantia Coupe modelis ir dabar neaišku ar jis egzistuoja, ar buvo sunaikintas.
* **Xantia Convertible**
* **Xantia Buffalo 4×4**

Nuorodos
--------

* Lietuvos Citroen klubas Archyvuota kopija 2007-10-11 iš Wayback Machine projekto.
* Citroen pasaulis: Xantia nuorodos Archyvuota kopija 2006-02-26 iš Wayback Machine projekto.
* Xantia iš Irano Archyvuota kopija 2006-05-25 iš Wayback Machine projekto.
* Citroën Xantia EuroNCAP smūgių testavimas Archyvuota kopija 2006-03-22 iš Wayback Machine projekto.
* Xantia
* Xantia Activa klubas Prancūzijoje
* Xantia Activa video

|  |  |
| --- | --- |
|  | **Vikiteka: Citroën Xantia** – vaizdinė ir garsinė medžiaga  |

| v • a • r « ankstesnis – Citroën automobilių laiko juosta 1980–dabar |
| --- |
| **Klasė** | 1980-1989 | 1990-1999 | 2000-2009 | 2010-2015 |
| 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 |
| Ekonomiškas | 2CV |  |  |  |
| Visureigis | Méhari |  |  |  |  |
| Miesto |  |  |  | C1 | C1 II |
| Supermini | LN / LNA | AX |  |  |  |
| Dyane | Axel |  | Saxo | C2 | DS3 |
| Visa |  |  |  | C3 I | C3 II |
| Kompaktinis |  |  |  |  |  C4 Cactus |
| GSA |  |  | ZX | Xsara | C4 I | C4 II |
|  |  |  |  | DS4 |
| Vidutinis |  | BX | Xantia | C5 I | C5 II |
|  |  |  |  | DS5 |
| Verslo | CX | XM |  | C6 |  |
| Mini vienatūris |  |  |  | Nemo Multispace |
| Kompaktinis vienatūris |  |  | Xsara Picasso | C3 Picasso |
|  |  |  | C4 Picasso I | C4 Picasso II |
| Vienatūtris |  |  | Evasion | C8 |  |
| Krosoveris |  |  |  | C-Crosser | C4 Aircross |
| Kabrioletas |  |  |  | C3 Pluriel |  |
| Laisvalaikio | Acadiane | C15 |  | Nemo |
|  |  | Berlingo | Berlingo II |
| Furgonas | H Van | C25 |  | Jumpy I | Jumpy II |
| C35 |  | Jumper I | Jumper II |